Bivša direktorka Glasa Amerike na čelu Agencije za globalne medije 
Amanda Bennett was director of Voice of America from 2016-2020
VAŠINGTON — Američki Senat u četvrtak je podržao kandidatkinju predsednika  za novu direktorku američke Agencije za globalne medije (USAGM), federalne agencije koja nadzire rad Glasa Amerike i još nekoliko međunarodnih emitera. Sa 60 glasova za i 36 protiv, u Senatu u kojem demokrate imaju većinu od jednog glasa, , bivša direktorka Glasa Amerike, dobila je trogododišnji mandat da rukovodi Agencijom za globalne medije. Posle glasanja,  vršiteljka dužnosti direktorke USAGM, hvalila je njeno iskustvo i viziju, navodeći da Benet može da pomogne agenciji da se "suoči sa pretnjama nezavisnim medijima, i dopre do publike kojoj je potrebna". “ rekla je Čao. Procenjuje se da program USAGM svake nedelje prati oko 394 miliona ljudi širom sveta. Agencija koja se finansira iz federalnog budžeta i pod nadzorom je Kongresa, ima dva federalna entiteta, Glas Amerike i Kancelariju za emitovanje u Kubu, kao i četiri neprofitna ogranka, Radio Slobodna Evropa (RFE/RL), Radio Slobodna Azija, Mreže za emitovanje na Bliski istok, i Fond za otvorenu tehnologiju. Benet je bila urednica agencije Blumberg njuz i glavna urednica časopisa Oregonian. Takođe je više od dve decenije bila reporter Vol strit džurnala, i između ostalog dopisnik tog dnevnika iz Pekinga. Autorka je šest knjiga i dva puta je sa kolegama podelil Pulicerovu nagradu, 1997. u Vol strit džurnalu, i 2001. u dnevniku Oregonian. Bila je direktorka Glasa Amerike od 2016. do juna 2020. godine, kada je podnela ostavku neposredno pre nego što je  preuzeo ulogu direktora USAGM. Peka je imenovao tadašnji američki predsednik Donald Tramp. U decembru 2020. godine, Pek je imenovao da zameni Benetovu. Nekoliko minuta pošto je položio zakletvu kao predsednik, 20. januara 2021, Bajden je zatražio i dobio Pekovu ostavku i imenovao tadašnju direktorku programa Glasa Amerike Kelu Čao za vršiteljku dužnosti šefa USAGM. Čao je dan kasnije smenila Rajlija sa pozicije direktora Glasa Amerike. Pojedini republikanci kritikovali su Amandu Benet posle pretresa za potvrdu koji je održan 7. juna, kada je senatskom Odboru za spoljnopolitičke odnose rekla da će raditi na unaprešenju misije objektivnosti i izbalansiranog izveštavanja u vreme kada su dezinformacije u dramatičnom porastu širom sveta. Pravna fondacija Amerika na prvom mestu, neprofitna organizacija desnog centra koju je osnovalo nekoliko bivših zvaničnika Trampove administracije, pozvala je Bajdena da povuče nominaciju Benet, pozivajući se na navodne "propuste u domenu nacionalne bezbednosti i slično", u vreme dok je bila šefica Glasa Amerike. Glavna zamerka grupa je da je Benet upravljala najvećom mrežom USAGM, Glasom Amerike, u vreme kada su drugi vladini sekretarijati upozoravali lidere USAGM na "nedostatke" u proveri biografije zaposlenih, od kojih su neki bili na "osetljivim" položajima. U izveštaju iz jula 2020. godine Kancelarije za upravljanje kadrovima (OPM) ustanovljeno je da u slučaju oko 40% zaposlenih u agenciji njihova biografija nije proverena na odgovarajući način tokom prethodnih 10 godina, zbog čega je OPM ukinio USAGM-u dozvolu da sama proverava svoje zaposlene. Posle glasanja o potvrdi njene nominacije u senatskom Odboru za spoljnopolitičke poslove, republikanski senator  izjavio je za Glas Amerike: Taj komentar se odnosio na odluku Benet iz 2017. da skrati planirani intervju uživo mandarinskog servisa Glasa Amerike sa kineskim milijarderom i istaknutim kritičarem Pekinga , i otpusti , tadašnju šeficu mandarinskog servisa, i nekoliko drugih zaposlenih, koji su se suprostavili njenim uputstvima o dužini i načinu vođenja tog intervjua. Kritičari optužuju Benet da je popustila pod pritiskom kineske vlade da ućutka Guoa. Međutim, kancelarija Glasa Amerike za odnose sa javnošću saopštila je da je nezavisnim analizama tog incidenta zaključeno da je "odluka da se skrati intervju bila zasnovana isključivo na najboljim novinarskim standardima i u skladu sa njima." Nominaciju Benet u junu je potvrdio senatski Odbor za spoljnopolitičke odnose grupno, što znači da je nominacija prošla uz druge kandidate bez pojedinačnog glasanja.